Pilot+ORG

**Om piloten:** Kurset Organisasjonsatferd og ledelse var et nytt kurs på BIs førsteårs bachelorstudium våren 2010. Kurset et introduksjonskurs i emner innen organisasjonsatferd (motivasjon, personlighet, grupper,makt og lignende) og innen ledelsesteori. Kurset ble gjennomført parallelt i 16 klasser med til sammen 4000 studenter med antall deltakere mellom 30 (deltid BI Bergen) og 420 (heltid BI Oslo). Klassene var fordelt på 13 forelesere. ** Samstemt undervisning: ** I kursbeskrivelsen er det beskrevet læringsmål for hhv kunnskaper, ferdigheter og holdninger. Studentenes læringsutbytte i kurset ble testet og dokumentert gjennom en 5 timers individuell skriftlig eksamen uten hjelpemidler der studentene valgte to av tre drøftingsoppgaver. For å understøtte læringsmålene i kurset ble det utviklet et sett med ”verktøy” foreleserne ble oppfordret til å bruke underveis i kurset. Verktøyene besto av ulike pedagogiske virkemidler som kunne legges til rette for studentene på it’s learning og/eller i klasserommet. Målet med disse var å motivere studentene til å jobbe jevnt med kurset samt å repetere til eksamen. ** ﻿Verktøy: ** De sentrale verktøyene som ble testet i denne piloten var læringsmål på temanivå (læringsutbytter) og et vurderingsskjema for egenvurdering og/eller medstudentvurdering i forbindelse med 14 potensielle eksamensoppgaver som studentene fikk en hver uke. Vurderingen var frivillig, men anbefalt og et grunnlag for gjennomgang av foreleser i plenum. Andre verktøy som ble benyttet er digitale tester for repetisjon, One Minute Paper for plenumstilbakemelding, og fastsetting av karakter på tidligere studenters eksamensbesvarelser.
 * PILOT ORGANISASJONSPSYKOLOGI OG LEDELSE﻿﻿ ** **Full rapport **  **Sammendrag **

referat fra pilotmøte 21.10
 * Resultater/konklusjon:** 3900 studenter tok eksamen. Gjennomsnittskarakter var C og strykprosent var 11,8. BI Oslo som gjennomførte pilotene hadde samme snitt, men litt dårligere strykprosent (13,5), mens to BI høyskoler som ikke deltok i piloten fikk hhv dårligere snitt/høyere stryk og samme snitt/lavere stryk. Forklaringen på dette er vi usikre på, men det kan ha med foreleserne å gjøre. Utover formelle karakterer viste studentevalueringene at 54% er nokså motiverte for faget og at studentene bruker gjennomsnittlig 50% mindre tid på å arbeide med kurset enn det kursbeskrivelsen beskriver er forventet arbeidsmengde. Veldig få valgte å benytte vurderingsskjemaet på eget arbeid eller på medstudents og 45% hadde ikke benyttet seg av de digitale testene for repetisjon.  **Refleksjon:** Obligatoriske arbeidskrav kan ses som nødvendig for å sidestille kurset med andre kurs studentene tar parallelt.